Ereas

Hallitsija Ereas
Ereaksen äiti menehtyi synnytykseen, joten hän joutui heti synnyttyään hovineitien ja lastenhoitajien hoivaan. Hallitsija Marak, Ereaksen isä, ei halunnut nähdä poikaansa, sillä ei kaivannut muistutusta rakkaan vaimonsa menetytksestä. Ereas siis kasvoi nuoreksi mieheksi ilman vanhempien rakkautta, eikä hovissa kovin moni osoittanut minkäänlaista lämpöä nuorta Perijää kohtaan. Ereaksesta kasvoi kylmä ja järkeilevä, ja ainoa johon hän koskaan luotti, oli Oroguassa tapaamassa Oraakkeli Wagar. Oraakkeli Wagar kertoi näystään, että naishallitsija syöksisi Agapeian turmioon. Kukaan ei koskaan kertonut Ereakselle, että Wagar oli mielenvikainen, joten kun Ereas palasi hoviin, hän luotti miehen sanaan.

Kun Marak menehtyi, tuli Ereaksen ottaa vaimo. Hän valitsi vaimonsa, ja kymmenen kuukautta myöhemmin nainen synnytti tyttären. Ereas meni raivosta sekaisin, ja mestautti vaimonsa ja vastasyntyneen tyttärensä. Näin kävi Ereaksen ensimmäiselle yhdeksälle vaimolle, ja hallitsija sai tyrannin maineen ja ansaitsi kansan pelon. Vasta kymmenes vaimo Diandra onnistui antamaan Ereakselle pojan, joten nainen sai elää. Diandra synnytti Ereakselle kolme poikaa ja tyttären, joka sai pitää henkensä vain hallitsijattaren aneluiden takia.

Ereas oli jo vanha mies, kun juhli poikansa Egorin häitä. Näissä juhlissa hänet sekä kaikki kolme poikaansa myrkytettiin hänen ainoan tyttärensä Enean toimesta.